Mary Hopkin

Mary Hopkin (født 3. mai 1950 i Pontardawe i Wales), kreditert på noen plateutgivelser som Mary Visconti som følge av hennes ekteskap med Tony Visconti, er en walisisk sanger, mest kjent for listetoppen «Those Were the Days», produsert av Paul McCartney. Mary Hopkin var en av de første artistene som ble signert til The Beatles' plateselskap, Apple Records.

Liv og virke 
Hopkin snakket walisisk da hun vokste opp. I hjembyen Pontardawe startet hun en lokal karriere som sanger av folkemusikk før hun ble oppdaget av Twiggy som så Mary Hopkin vinne TV-serien Opportunity Knocks. Twiggy anbefalte henne for Paul McCartney og Mary Hopkin ble en av de første artistene til å få kontrakt på The Beatles’ nyopprettede plateselskap Apple Records.

Hennes debutsingel «Those Were the Days», en gammel folkesang, som ble produsert av Paul McCartney og sluppet i Storbritannia 30. august 1968 (med katalognummer «APPLE 2»). Til tross for konkurranse fra den veletablerte artisten Sandie Shaw, som også utga den samme sangen som singel, nådde Hopkins versjon førsteplass i Storbritannia og andreplass i USA.

21. februar 1969 ble debutalbumet Post Card utgitt, igjen produsert av McCartney. Den hadde tre coverversjoner av Donovans sanger, som spilte på albumet: «Lord of the Reedy River», «Happiness Runs» og «Voyage of the Moon», i tillegg til blant andre «The Game» av George Martin og «The Puppy Song» av Harry Nilsson. «Lord of the Reedy River» ble bedømt som høydepunktet på albumet. McCartney takket for hjelpen ved å spille tamburin og kore på Donovans neste singel, den anemiske «Atlantis» som ble sluppet sent i november og nådde en beskjeden 23.-plass i Storbritannia.

Hopkins neste singel var «Goodbye», en Lennon McCartney-sang, skjønt kun skrevet av McCartney alene. Den ble utgitt 28. mars 1969 («APPLE 10») og nådde en andreplass og ble også utgitt på platen med filmmusikken til Blade Runner. «Goodbye» ble aldri offisielt utgitt av The Beatles, men en demoversjon kunne bli funnet på enkelte Beatles-piratplater.

Paul McCartney's insisterte at Mary Hopkin skulle spille in «Que Sera, Sera» og låten ble innspilt i august 1969. Hopkin hadde ikke lyst til å spille inn den sangen og nektet å gi ut innspillingen i Storbritannia. Singelen ble først utgitt i Frankrike i september 1969. Den ble utgitt i Nord-Amerika i juni 1970. Singelen klatret til nummer 77 på Billboard Hot 100 og endte som nummer 47 i Kanada. Låten ble også en hit i Japan, Australia, New Zealand, og Rhodesia (nå Zimbabwe).

Hopkin representerte Storbritannia i Eurovision Song Contest 1970 med å synge «Knock Knock, Who's There?» som kom på andreplass, bare slått av Irlands «All Kinds of Everything» fremført av Dana. Som singel («APPLE 26») nådde Hopkins sang andreplass i Storbritannia.

Hopkin's tredje singel, «Temma Harbour», var hennes første singel som ikke ble produsert av McCartney. Dne ble utgitt 16. januar 1970 og klatret til nummer 6 i Storbritannia og nummer 42 i Kanada. I USA klatret «Temma Harbour» til nummer 39 på Billboard Hot 100 og til nummer 4 på magasinet Easy Listenings hitliste. Along med Donovan og Billy Preston, var Hopkin en av korsangerne på the Radha Krishna Temple's 1970 hitsingel «Govinda», produsert av George Harrison for Apple Records.

Etter å ha giftet seg med plateprodusenten Tony Visconti i 1971, trakk Mary Hopkin seg fra populærmusikken for å konsentrere seg om familien. Hun koret på «Sound and Vision» på David Bowies album Low i 1977. Hun ble skilt fra Visconti i 1981.

Diskografi 

Studioalbum (LP og CD)
 Post Card (Apple Records) (1969)
 Earth Song / Ocean Song (Apple Records) (1970)
 Spirit (Trax Music) (1989)
 Valentine (1972-1980) (Mary Hopkin Music) (2007)
 Recollections (1970–1963) (Mary Hopkin Music) (2008)
 Christmas songs (1972) (Mary Hopkin Music) (2008)
 Now and Then (1970–1988) (Mary Hopkin Music) (2009)
 You look familiar med Morgan Visconti (2010)
 Painting by Numbers (Mary Hopkin Music) (2009)
 Another Road (Mary Hopkin Music) (2020)
 A Christmas Chorale (Mary Hopkin Music) (2020)
 Pieces (Mary Hopkin Music) (2022)

Livealbum
 Live At The Festival Hall 1972 (Mary Hopkin Music) (2005)

Samlingsalbum
 Pleserau Serch (Plaisir d'amour) (Odeon Records) (1971)
 The Best of Mary Hopkin (Apple Records) (1972)
 Those Were The Days (Apple Records) (1972)
 The Welsh World of Mary Hopkin (Decca Records)  (1979)
 Y Caneuon Cynnar – The Early Years (Sain) (1996)
 The Mary Hopkin Collection (Apple Records) (2005)
 A Portrait of Mary (ZYX Music/ABC) (2008)
 Blodeugerdd: Song of the Flowers – An Anthology of Welsh Music and Song (div. artister) (Smithsonian Folkways) (2009)

Andre album
 Oasis (som en del av bandet Oasis) (1984)
 Sundance (spilt inn på 1980-tallet som medlem i bandet Sundance, sammen med Mike Hurst og Mike de Albuquerque) (2002)

Singler (utvalg)
 (Topp 50 på UK Singles Chart)

 «Those Were the Days»  (#1) (1968) 
 «Goodbye»  (#2) (1969)
 «Temma Harbour»  (#6) (1970)
 «Knock, Knock Who's There?»  (#2) (1970)
 «Think About Your Children»  (#19) (1970)
 «Let My Name Be Sorrow»  #46 (1971)
 «If You Love Me (I Won't Care)» (1976) (opprinnelig «Hymne à l’amour» med tekst av Édith Piaf og melodi av Marguerite Monnot)

Mary som gjest – diskografi 
 
 Where's Jack?, én sang: '«Where's Jack«», filmmusikk (1969)
 Kidnapped, én sang: «For All My Days», filmmusikk (1969)
 The King of Elfland's daughter, med Bob Johnson, Pete Knight etc. (1977)
 Blade Runner, én sang: «Rachel song», filmmusikk (1982)
 Under Milk Wood, én sang med Freddie Jones (1988)
 Norwegian Wood, to sanger med R.A.M. Pietsch (Münchner Philharmoniker) (1988)
 The Collector, med Marc Cerrone (1988)
 The King of Elfland's Daughter, med Bob Johnson, Peter Knight etc. (1991)
 Back to Bach med Julian Colbeck, én sang, E.G. Records (1992)
 Black and White, med Brian Willoughby, (én sang): «Love Belongs Right Here» (1998)
 Those Were the Days, med Dolly Parton, én sang: «Those Were the Days» (en duo) (2005)
 I Am not med Jessica Lee Morgan (hennes datter) (2010)

Referanser

Eksterne lenker 
 
 
 
 
 Fanside

Walisiske sangere
Eurovision Song Contest-deltakere for Storbritannia
Personer fra Neath Port Talbot
Apple Records-artister
Manticore Records-artister